Η εκδίκηση είναι δική μου

Η εκδίκηση είναι δική μου (Πρωτότυπος τίτλος: One-Eyed Jacks) είναι γουέστερν αμερικανικής παραγωγής του 1961 με πρωταγωνιστή και σκηνοθέτη τον Μάρλον Μπράντο, το οποίο ήταν η και η μοναδική ταινία που σκηνοθέτησε. 

Ήταν αρχικά προγραμματισμένη να σκηνοθετηθεί από τον Στάνλεϊ Κιούμπρικ με σενάριο του Σαμ Πέκινπα, αλλά οι διαφορές που προκύψαν με το στούντιο οδήγησαν στην αντικατάστασή  τους από τον Μπράντο και τον Γκάι Τρόσπερ. Ο Μπράντο υποδύεται τον πρωταγωνιστικό χαρακτήρα του Ρίο και ο Καρλ Μάλντεν υποδύεται τον συνεργάτη του, "Νταντ" Λόνγκουορθ. Στους υποστηρικτικούς ρόλους βρίσκονται οι Πίνα Πελίκερ, Κέιτι Χουράδο, Μπεν Τζόνσον και Σλιμ Πίκενς.

Το 2018 η βιβλιοθήκη του Αμερικανικού Κογκρέσου την επέλεξε για να ενταχθεί στο Εθνικό Μητρώο Κινηματογράφου χαρακτηρίζοντας την ως «ιστορικά, αισθητικά και πολιτισμικά σημαντική».

300px|thumb|Σκηνή από την ταινία με τον Μάρλον Μπράντο και την Πίνα Πελλίκερ

 Πλοκή 
1880. Στην πολιτεία Σονόρα του Μεξικού τρεις Αμερικανοί ληστές θα κάνουν μια ληστεία σε τράπεζα μιας μικρής συνοριακής πόλης. Έχοντας φορτώσει σάκους από χρυσά νομίσματα στα άλογα τους, φεύγουν από την πόλη, χωρίς  να υποπτεύονται ότι οι Λος Ρουράλες, μέλη της τοπικής χωροφυλακής θα τους καταδιώξουν. Οι τρεις ληστές προσπαθούν να κρυφτούν στα βουνά, αλλά η μεξικανική χωροφυλακή τους περικυκλώνει και κατά τη διάρκεια της ανταλλαγής πυροβολισμών σκοτώνουν τον έναν από αυτούς. Μόνο δυο καταφέρνουν να γλυτώσουν, ο Νταντ Λογκγουώρθ και ο Κιντ Ρίο.

Έχοντας μόνο ένα άλογο θα καταφέρουν να φτάσουν σε μια κορυφογραμμή, όπου ο Ρίο λέει στον Νταντ ότι θα πρέπει ο ένας από τους δυο να πάει στο πιο κοντινό χωριό για να βρει δύο ξεκούραστα άλογα και να επιστρέψει πίσω για να πάρει τον άλλον. Ο Νταντ αρχικά διαφωνεί αλλά συμφωνεί τελικά με την πρόταση του Ρίο. Θα το ρίξουν κορώνα γράμματα και αυτός που θα φύγει είναι ο Νταντ, αφήνοντας τον Ρίο να περιμένει. 

Ο Νταντ πηγαίνει στο πιο κοντινό χωριό μαζί με τα κλεμμένα χρυσά νομίσματα, αλλά τελευταία στιγμή αλλάζει στάση και αποφασίζει να πάρει ένα άλογο και να εξαφανιστεί, αφήκοντας τον Ρίο να περιμένει, ο οποίος τελικά θα εντοπιστεί από την μεξικανική χωροφυλακή και θα συλληφθεί.

Ο Νταντ θα περάσει τα σύνορα και θα πάει στο Μοντέρει της Καλιφόρνια, όπου μετά από κάποιο διάστημα θα γίνει σερίφης στην προσπάθεια του να σβήσει το παρελθόν του και να ζήσει μια φυσιολογική ζωή. Από την άλλη πλευρά όμως ο Ρίο θα οδηγηθεί στις διαβόητες φυλακές της Σονόρα, ώσπου μετά από 5 χρόνια θα καταφέρει να αποδράσει μαζί με τον συγκρατούμενο του Τσίκο, ορκισμένος να βρει τον Νταντ και να πάρει εκδίκηση για την προδοσία που του έκανε.

 Διανομή ρόλων  

 Μάρλον Μπράντο - "Κιντ" Ρίο 
 Καρλ Μάλντεν - Νταντ Λόνγκγουωρθ
 Μπεν Τζόνσον - Μπομπ Έιμορι
 Κέιτι Χουράδο - Μαρία Λόνγκγουωρθ
 Πίνα Πελίκερ - Λουίζα
 Σλιμ Πίκενς - Λον
 Λάρυ Ντούραν - Τσίκο Μοντέστο
 Σαμ Γκίλμαν - Χάρβει Τζόνσον
 Ρέι Τέιλ - Μπάρνει
 Χανκ Γουώρντεν - Ντοκ

 Υποδοχή 
 Κριτικές 
Στη ιστοσελίδα κριτικών Rotten Tomatoes, η ταινία έχει βαθμολογία θετικής έγκρισης 53%, με βάση 15 κριτικές και μέση βαθμολογία 6/ 10.
Βραβεία & Υποψηφιότητες
ΒραβείαΚατηγορίαΥποψήφιοςΑποτέλεσμα Όσκαρ  Καλύτερης έγχρωμης φωτογραφίας Τσάρλς Λανγκ  Βραβεία Λώρελ  Καλύτερης δραματικής  Μάρλον Μπράντο  Καλύτερης φωτογραφίας  Τσαρλς Λανγκ  Χρυσό Κοχύλι  Καλύτερης σκηνοθεσίας  Μάρλον Μπράντο   Α γυναικείου ρόλου  Πίνα Πελλίκερ  

 Παραπομπές 

 Εξωτερικοί σύνδεσμοι 



Κατηγορία:Ταινίες γουέστερν
Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1961
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στο Μεξικό 
Κατηγορία:Αγγλόφωνες ταινίες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες τοποθετημένες στο Μεξικό
Κατηγορία:Σκηνοθετικό ντεμπούτο σε ταινίες